Diari Oficial de la Generalitat Valenciana


Sumari del DOGV 3994, del 08-05-2001 (2001/3890)

Informació pública de les modificacions del projecte de reparcel·lació dels terrenys inclosos en la unitat d'execució núm. 1 del pla parcial Lledó 2.
-----------------------------------------------------------------------------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3890


Organisme emissor
:   Ajuntament de Castelló de la Plana

Tipus de document
:   Anunci

Informació pública de les modificacions del projecte de reparcel·lació dels terrenys inclosos en la unitat d'execució núm. 1 del pla parcial Lledó 2. [2001/X3890]
  
La Comissió de Govern de l'Ajuntament de Castelló, en sessió ordinària de 16 de març de 2001, va adoptar el següent acord:
  
?Vist l'expedient que s'està trametent per a aprovar el projecte de reparcel·lació dels terrenys inclosos en la unitat d'execució núm. 1 del pla parcial Lledó 2, situats entre el carrer de Calderón de la Barca, camí de la Plana, avinguda de Lledó, unitat d'execució núm. 2 del mateix pla parcial i carrer de Rosa Maria Molas i els següents:
  
Antecedents
  
1. En data 4 d'agost de 2000, la Comissió de Govern acordà aprovar el projecte de reparcel·lació dels terrenys inclosos en la unitat d'execució núm. 1 del pla parcial Lledó 2.
  
2. El projecte d'urbanització aprovat el 23 de desembre de 1997, situava en l'àmbit a urbanitzar dos centres de transformació elèctrica, mentre que en el projecte de reparcel·lació, només se'n reserva sòl per a un. Per tot això i,
  
Tenint en compte que:
  
I. Els serveis tècnics d'urbanisme han elaborat un informe en què es fa constar que la reparcel·lació ha d'ajustar-se als documents aprovats per l'Ajuntament amb caràcter previ, ja que no hi ha causa alguna que justifique l'eliminació d'un dels centres de transformació previstos, per la qual cosa resulta necessari modificar el projecte de reparcel·lació i el compte de liquidació.
  
L'arquitecte municipal ha emés informe favorable de la indemnització prevista en el projecte de reparcel·lació als propietaris afectats per les esmentades instal·lacions.
  
II. De l'article 69 de la Llei Reguladora de l'Activitat Urbanística en relació amb el 46.3 de l'esmentada norma, es desprèn que el projecte de reparcel·lació se sotmetrà a informació pública durant el termini de vint dies, que s'anunciarà mitjançant edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana, amb avís als propietaris afectats, tràmits que s'han de seguir per a modificar el projecte de reparcel·lació.
  
III. L'article 21-1 j) de la Llei 7/1985, de 2 d'abril, Reguladora de les Bases de Règim Local, modificada per la Llei 11/1999, de 21 d'abril, estableix que són competència de l'alcalde aprovar, entre altres, els instruments de gestió urbanística, per la qual cosa correspon a l'alcalde aprovar el projecte de reparcel·lació; no obstant això, i atès que la Comissió de Govern està presidida per l'alcalde, és ajustat a les normes que la Comissió de Govern aprove el document suara esmentat.
  
Per tot això, vist l'informe emés per l'arquitecte municipal i la cap de Secció de Coordinació i Gestió Administrativa d'Urbanisme, atenent als preceptes esmentats, a proposta de la Comissió Informativa d'Urbanisme i Obres s'hi acorda:
  
1) Exposar al públic les modificacions del projecte de reparcel·lació dels terrenys inclosos en la unitat d'execució núm. 1 del Pla Parcial Lledó 2, que consisteixen a assignar per a centre de transformació elèctrica 30 m2 de terreny de la parcel·la 3, situada en l'illa 2 i determinar la indemnització al propietari en 1.369.785 PTA.
  
2) Notificar aquest acord als interessats i publicar el seu contingut en el Diari Oficial de la Generalitat Valenciana i un diari local, als efectes que qualsevol interessat puga, en el termini de 20 dies, formular les al·legacions que crega convenients?.
  
Cosa que fem pública perquè en prengueu coneixement, i s'adverteix que en el termini de 20 dies des de l'endemà d'aquell en què es publique aquest anunci, els interessats podran consultar l'expedient (de 9 a 14 hores, en la Secció d'Urbanisme i Obres de l'Ajuntament de Castelló de la Plana, 4a planta) i presentar-hi les al·legacions que consideren convenients.